ΓΡΑΠΤΗ ΕΡΩΤΗΣΗ P-0479/03

υποβολή: Antonios Trakatellis (PPE-DE) προς το Συμβούλιο

(17 Φεβρουαρίου 2003)

Θέμα: Αντιμετώπιση των κοινωνικοοικονομικών επιπτώσεων στα κράτη μέλη από έντονες μεταναστευτικές πιέσεις βάσει της αρχής της αλληλεγγύης (άρθρο 63 Συνθ. ΕΚ)

Τις τελευταίες δεκαετίες, η Ευρώπη δέχεται έντονες μεταναστευτικές πιέσεις με αντίστοιχη αύξηση των αιτήσεων ασύλου στα κράτη μέλη της ΕΕ καθώς και έκρηξη του φαινομένου της λαθρομετανάστευσης, με την παράνομη είσοδο ή και διαμονή μεταναστών από τρίτες χώρες στην επικράτεια της ΕΕ. Μόνο για το έτος 2002, εκτιμάται ότι στην Ελλάδα εισήλθαν 300 000 λαθρομετανάστες, ενώ λόγω τηςπάρχουσας διεθνούς έντασης, είναι εμφανής ο κίνδυνος έλευσης τεράστιου μεταναστευτικού κύματος προσφύγων με ανυπολόγιστες κοινωνικοοικονομικές συνέπειες.

Θεωρώντας ότι τα περιορισμένα μέτρα που έχουν εγκριθεί ή κατά καιρούς έχουν προταθεί, π.χ. οδηγία 2001/55/ΕΚ(1), νεοϊδρυθείσαπηρεσία SCIFA+ για τη μετανάστευση, τα σύνορα και το άσυλο, πρόταση δημιουργίας ευρωπαϊκού σώματος προστασίας των συνόρων κ.ά., δεν επαρκούν ή δεν καλύπτουν την αντιμετώπιση μαζικής εισροής προσώπων στην ΕΕ.

- Τί έχει προβλεφθεί στην περίπτωση μαζικής εισροής λαθρομεταναστών ή τεράστιου κύματος προσφύγων στην επικράτεια ή σ' ένα κράτος μέλος της ΕΕ και ποιά η ικανότηταποδοχής μεγάλων μεταναστευτικών κυμάτων στα κράτη μέλη·

- Ποιό είναι το κοινωνικοοικονομικό κόστος που προκύπτει για ένα κράτος μέλος στην περιφέρεια της ΕΕ από μια μαζική εισροή προσφύγων στο έδαφός του και ποιοί μηχανισμοί κοινοτικής συνδρομής και αλληλεγγύης σε επίπεδο ΕΕ βάσει του άρθρου 63, σημείο 2, στοιχείο β, Συνθ. ΕΚ ή βάσει των Συνθηκών προτείνονται για την αντιμετώπιση έλευσης κυμάτων λαθρομεταναστών σε κράτη μέλη που λειτουργούν ως πύλες εισόδου και ως κυματοθραύστες στην περιφέρεια της ΕΕ·

- Κρίνεται σκόπιμη η δημιουργία ειδικού ταμείου στη βάση του δίκαιου επιμερισμού των κοινωνικοοικονομικών βαρών για την αντιμετώπιση τέτοιων επειγουσών καταστάσεων προς τα κράτη μέλη που δέχονται έντονες μεταναστευτικές πιέσεις και ποιά νέα μέτρα ή μηχανισμούς εκτιμάται ότι είναι απαραίτητα για την αντιμετώπιση τέτοιων φαινομένων στο πλαίσιο καθιέρωσης μιας ολοκληρωμένης μεταναστευτικής πολιτικής και διαχείρισης των εξωτερικών συνόρων της ΕΕ·

(1) ΕΕ L 212 της 7.8.2001, σελ. 12.

Απάντηση

(13 Μαΐου 2003)

Το Συμβούλιο καλεί τον αξιότιμο κ. Βουλευτή να συμβουλευθεί την οδηγία 2001/55/ΕΚ του Συμβουλίου της 20ης Ιουλίου 2001, σχετικά με τις ελάχιστες προδιαγραφές παροχής προσωρινής προστασίας σε περίπτωση μαζικής εισροής εκτοπισθέντων και μέτρα για τη δίκαιη κατανομή των βαρών μεταξύ κρατών μελών όσον αφορά τηνποδοχή και την αντιμετώπιση των συνεπειών τηςποδοχής αυτών των ατόμων (οδηγία προσωρινής προστασίας)(1).

Η οδηγία αυτή προβλέπει ότι η ύπαρξη μαζικής εισροής εκτοπισθέντων πρέπει να διαπιστώνεται με απόφαση του Συμβουλίου που λαμβάνεται με ειδική πλειοψηφία κατόπιν προτάσεως της Επιτροπής. Η απόφαση αυτή ορίζει την ημερομηνία έναρξης ισχύος της προσωρινής προστασίας και περιλαμβάνει, μεταξύ άλλων, τις πληροφορίες που έδωσαν τα κράτη μέλη όσον αφορά τη δυνατότηταποδοχής τους. Το Ευρωπαϊκό Κοινοβούλιο ενημερώνεται για την απόφαση του Συμβουλίου.

Βάσει της αρχής της αλληλεγγύης, το άρθρο 24 της οδηγίας προσωρινής προστασίας ορίζει ότι τα μέτρα που προβλέπονται από την οδηγία αυτή επιδοτούνται από το Ευρωπαϊκό Ταμείο για τους πρόσφυγες, που συστάθηκε με την απόφαση 2000/596/ΕΚ του Συμβουλίου της 28ης Σεπτεμβρίου 2000(2). Ανεξαρτήτως των πόρων που κατανέμονται κάθε έτος από το Ταμείο στα κράτη μέλη, το άρθρο 6 της απόφασης αυτής προβλέπει επείγοντα μέτραπέρ ενός, περισσοτέρων, ή όλων των κρατών μελών, σε περίπτωση (αιφνίδιας) μαζικής άφιξης προσφύγων ή εκτοπισθέντων, ή όταν είναι αναγκαία η εκκένωσή τους από τρίτη χώρα, ιδίως μετά από έκκληση διεθνών οργανισμών. Αυτή η έκτακτη χρηματοδότηση βασίζεται σε απόφαση του Συμβουλίου που λαμβάνεται με ειδική πλειοψηφία κατόπιν προτάσεως της Επιτροπής.

Όσον αφορά τη διαχείριση των εξωτερικών συνόρων της ΕΕ, αφενός το Συμβούλιο περιμένει από την Επιτροπή τη μελέτη για την κατανομή των βαρών μεταξύ των κρατών μελών και της Ένωσης, μελέτη η οποία της ζητήθηκε στα πλαίσια των συμπερασμάτων του Ευρωπαϊκού Συμβουλίου της Σεβίλλης, και αφετέρου, τα όργανα του Συμβουλίου εξετάζουν επίσης το θέμα αυτό στα πλαίσια της συνέχειας που θα πρέπει να δοθεί στο τμήμα ΙΙ της Ανακοίνωσης της Επιτροπής προς το Συμβούλιο και το Ευρωπαϊκό Κοινοβούλιο: Ενσωμάτωση των θεμάτων της μετανάστευσης στις σχέσεις της Ευρωπαϊκής Κοινότητας με τις τρίτες χώρες(3) (Έκθεση για την αποτελεσματικότητα των χρηματοδοτικών πόρων που είναι διαθέσιμοι στο κοινοτικό επίπεδο για τον επαναπατρισμό των μεταναστών και των ατόμων των οποίων η αίτηση για άσυλο απορρίφθηκε, για τη διαχείριση των εξωτερικών συνόρων και για προγράμματα παραχώρησης ασύλου και μετανάστευσης σε τρίτες χώρες).

(1) ΕΕ L 212 της 7.8.2001, σελ. 12.

(2) ΕΕ L 252 της 6.10.2000, σελ. 12.

(3) COM(2002)703 final.